Eudes, dux de Bourgoigne, contes d’Artois, et de Bourgoigne, palazins, et sires de Salins, à touz cels qui verront et ourront ces presentes lettres, salut. Ce que nous havons pris, ou fait panre maistre Estiene de Clarevaux en la ville de Dyjon, laquel chouse nous ne devienz pas faire, nous ne volons pas que ce tournoit à préjudice au Maire, à la commune de Dijon, en lour droiz en lour justice qu’il hont en ladite ville de Dijon, ne raclamer, n’en volons saisine, ne autre droit par ladite prise: ains volons, que lour droiz lour soit ainsi saul en saisine, en proprietey, et en toutes autres chouses, cum se ladite prise n’ahust onques estey faite. Donné à Dijon le sambadi premier jour de avril, l’an de grâce mil trois cenz trente et quatre, sous nostre petit seaul, en tesmoignage de veritey.